Charlotte Undset

Charlotte Undset, født Marie Nicoline Charlotte Gydh eller Gyth (1855–1939), var forfatteren Sigrid Undsets mor. 

Hun var datter av den velstående kanselliråd, juristen Peter Andreas Gyth og ble selv en anerkjent tegner og akvarellmaler med oppdrag som dekoratør for Den Kongelige Danske Porcelænsfabrik. Senere oversatte hun sin manns avhandlinger til fransk og illustrerte dem med presise tegninger. Hun ga datteren Sigrid skissebøker med når hun gikk tur på Bygdøy eller i Kalundborg og oppmuntret henne til å tegne det hun så.Kristin Brandtsegg Johansen: Jeg har levd i dette landet i tusen år (s. 122), Kagge forlag, 2017, ISBN 978-82-489-2049-6  

I 1881 giftet hun seg med arkeologen Ingvald Undset, en kjent vitenskapsmann som døde allerede i 1893 og etterlot henne med de tre døtrene Sigrid, Ragnhild og Signe. Ragnhild ble født i 1884, etter at familien hadde flyttet til Norge fra Danmark. I 1887 ble Signe født. 

Charlotte bodde som nygift med sin mann i Roma, i via de Monte Tarpeo 73 oppe på Kapitolhøyden. Hun skrev hjem til en venninne: «Gid I kunne vandret med os her i den evige stad, paa Forum Romanum mellem tempelruinerne og søjlerne, hvor vår fødder endnu kan betræde de samme mosaikgulve og fliser, hvorpaa Cæsar og Brutus gik.» Der gikk hun gravid med Sigrid som hadde kommet til verden i Roma om ikke Ingvald var blitt så syk at de valgte å dra nordover. De bosatte seg først i hennes barndomshjem, «Gyths gård» i Kalundborg med adresse Torvet 12,«Gyths gård», Torvet 12«Gyths gård», handlingsplan, Kalundborg kommune da hun nedkom med sitt første barn.Kristin Brandtsegg Johansen: Jeg har levd i dette landet i tusen år (s. 35)

I 1925 da Charlotte fylte 70 år, inviterte Sigrid Unset sin mor og sin eldste sønn Anders på reise til Roma. Tolv år gamle Anders Svarstad (1913–1940) var jo født der. Sist Charlotte var i Roma, gikk hun gravid med Sigrid.Kristin Brandtsegg Johansen: Jeg har levd i dette landet i tusen år (s. 122) Etter at Sigrid Undset konverterte til katolisismen, konverterte også moren i en alder av 73 år.

 Referanser 

Kategori:Personer fra Kalundborg
Kategori:Sigrid Undset